На основу члана 37. став 1. тачка 24). Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2022. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Историјског архива Ниш за 2021. годину, број 01/177-22 од 31.03.2022. године, који је Одлуком број 01/182-22 од 04.04.2022. године усвојио Управни одбор Установе.

II Решење доставити Историјском архиву Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

Члан 37. став 1. 24). Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Историјског архива Ниш, на својој седници 04.04.2022. године, донео је Одлукy број 01/182-22, којом усваја Извештај о раду и пословању Историјског архива Ниш за 2021. годину, број 01/177-22 од 31.03.2022. године, и доставио га Градској управи за друштвене делатности на даље поступање.

У 2021. години Историјски архив Ниш остварио је нову сарадњу са Амбасадом Велике Британије у Београду, ЈП *Пошта Србије* и Музејом ПТТ, a наставио је сарадњу са Архивом Републике Српске, Удружењем архивских радника Републике Српске, Православном Епархијом нишком, Удружењем за културу, уметност и међународну сарадњу Адлигат, Народним музејом Ниш, Научно технолошим парком Ниш, Удружењем стваралаца Ниша *Цар Константин*, Регионалном привредном комороми сродним установама широм Србије.

 У протеклој години Историјски архив посетила је Делегација Републике Српске и Града Требиња, коју је предводила помоћница министра за културу Републике Српске Тања Ђаковић и градоначелник Требиња Мирко Ћурић, Током 2021. године извршен је стручни надзор над евидентирањем, класификовањем, одабирањем, архивирањем, чувањем, стручним одржавањем и заштитом архивске грађе у 103 регистратуре, што је евидентирано записницима.

 Извршен је пријем и смештај фондова у депое у укупној дужини 92,4 дужна метра. Микрофилмовано је 62577 докумената, а дигитализован је 21261 документ. Архивску библиотеку је користило 92 истраживача, који су радили 205 истраживачких дана.

У Архиву је укупно издато 3012 уверења, 2007 уверења о радном стажу и 1005 уверења грађевинско-техничке документација, дипломе и др. Уочљив је пораст броја издатих уверења у односу на прошлу 2020. годину када је издато 2280 копија.

Историјски архив је конкурисао са четири пројекта на конкурсу Министарства културе и информисања Републике Србије, од којих су два подржана и реализована.

Имајући у виду да је Извештај о раду и пословању Историјског архива Ниш за 2021. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Миљан Ћирковић